CELEX: 62011TN0204
Language: fi
Date: 2011-04-04 00:00:00
Title: Asia T-204/11: Kanne 4.4.2011 — Espanja v. komissio

28.5.2011   
            
            
               FI
            
            
               Euroopan unionin virallinen lehti
            
            
               C 160/26
            
         Kanne 4.4.2011 — Espanja v. komissio
   (Asia T-204/11)
   2011/C 160/41
   Oikeudenkäyntikieli: espanja
   
      Asianosaiset
   
   
      Kantaja: Espanjan kuningaskunta (asiamies: M. Muñoz Pérez)
   
      Vastaaja: Euroopan komissio
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               kumoaa asetuksen (EY) N:o 2074/2005 muuttamisesta elävissä simpukoissa olevien merellisten biotoksiinien hyväksyttyjen testausmenetelmien osalta 10.1.2011 annetun komission asetuksen (EU) N:o 15/2011 ja
            
         
               —
            
            
               velvoittaa komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Komissio on riidanalaisella asetuksella päättänyt tehdä nestekromatografia-massaspektrometria (LC-MS/MS) -menetelmästä merellisten lipofiilisten toksiinien osoittamisessa käytettävän vertailumenetelmän ja korvata sillä hiirillä tehtävään biologiseen määritykseen perustuvan menetelmän.
   Kantaja esittää kanteensa tueksi kolme kanneperustetta.
   
               1)
            
            
               Ensimmäinen kanneperuste koskee SEUT 168 artiklan rikkomista ja unionin toimielinten päätöksentekoa sääntelevän suhteellisuusperiaatteen loukkaamista.
               
                           —
                        
                        
                           Kantaja väittää tähän liittyen, ettei uusi lipofiilisten toksiinien osoittamisessa käytettävä vertailumenetelmä ole kansanterveyden suojelun kannalta hiirillä tehtävää biologista määrittämistä parempi.
                        
                     
         
               2)
            
            
               Toinen kanneperuste koskee suhteellisuusperiaatteen loukkaamista.
               
                           —
                        
                        
                           Kantaja väittää tähän liittyen, että kun komissio teki päätöksen hiirillä tehtävän biologisen määrittämisen korvaamisesta lipofiilisten toksiinien osoittamisessa käytettävänä vertailumenetelmänä LC-MS/MS -menetelmällä, se ei arvioinut kaikkia sitä tilannetta, jota se pyrkii sääntelemään, koskevia tietoja ja seikkoja, koska se ei ottanut huomioon mainitun muutoksen taloudellisia vaikutuksia kyseessä olevaan tuotannonalaan.
                        
                     
         
               3)
            
            
               Kolmas kanneperuste koskee luottamuksensuojan periaatteen noudattamatta jättämistä.
               
                           —
                        
                        
                           Kantajana olevan valtion mukaan elävien simpukoiden tuottajilla oli oikeus luottaa siihen, ettei komissio korvaa hiirillä tehtävää biologista määrittämistä lipofiilisten toksiinien osoittamisessa käytettävänä vertailumenetelmänä ennen kuin asetuksen N:o 2074/2005 liitteessä III olevan III luvun B jakson 4 kohdassa, sellaisena kuin se oli alkuperäisessä muodossaan, säädetyt edellytykset täyttyvät.